Турбо пътища – силиконови снадки
Силиконовите снадки са прекрасен избор за създаването на усилени, качествени турбо пътища на тунинговани автомобили. Фабричните турбо пътища обикновено са с гумени съединения и метални уши, които бързо се износват и чупят, дори когато автомобилът е в заводския си вид. Повишеното налягане във всмукателните тръби при модифицираните автомобили е още по-голямо предизвикателство за оригиналните турбо пътища, така че вероятността те да издържат е минимална.
Сцепването на някои от връзките води автоматично до загуба на налягане по вашите турбо пътища, а оттам – и до намаляване на мощността на двигателя и проблеми с турбото, които с времето могат да доведат и до големи повреди.
За да се избегне сцепването на снадките и колената по вашите турбо пътища по време на движение на автомобила, добре е да замените гумените със силиконови снадки и колена. Те са с много по-висока издръжливост на големи налягания. Имат подсилена структура, която издържа на високо напрежение и дава минимално разширение на компонентите, което ги пази здрави по-дълго време.
Силиконът, от който са произведени снадките и колената за турбо пътища, е изключително устойчив на ниски и високи температури. Той запазва еластичността си при температури от -40о С до +130о С, което гарантира целостта на усилените турбо пътища при всякакви условия.
И не на последно място, силиконовите компоненти по усилените турбо пътища ще отнемат част от вибрациите по въздухопроводната система. Това е важно, тъй като новите ви турбо пътища вероятно ще бъдат прокарани през ново място, което създава риск от допълнителни вибрации по време на движение, които не са в интерес на автомобила ви.